Source: http://www.rvr.sk/sk/spravy/index.php?aktualitaId=4174
Timestamp: 2019-02-17 08:56:35+00:00
Document Index: 7533550

Matched Legal Cases: ['§ 16', '§ 16', '§ 16', '§ 16', '§ 28', '§ 68', '§ 68', '§ 20', '§ 16', '§ 32']

Tlačová informácia zo zasadnutia RVR dňa 18. 4. 2018 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 18. 4. 2018 v sídle Rady pre vysielanie a retransmisiu
uložila sankciu – povinnosť odvysielať oznam o porušení zákona vysielateľovi Rozhlas a televízie Slovenska (programová služba Jednotka) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaní príspevku informujúcom o priebehu parlamentných volieb ČR a údajnom vplyve A. Babiša na média, ktoré vlastnil, v programe Správy RTVS dňa 20. 10. 2017;
uložila sankciu – pokutu 3 319 eur vysielateľovi MAC TV, s.r.o. (programová služba RiK) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania zo dňa 25. 9. 2017;
uložila sankciu – upozornenie na porušenie zákona vysielateľovi Rozhlas a televízie Slovenska (programová služba Jednotka) za porušenie § 16 ods. 3 písm. a) ZVR (všestrannosť informácií a názorová pluralita programovej služby) v súvislosti s vysielaní reportáže Truc akcia? v programe Reportéri dňa 16. 10. 2017;
uložila sankciu – upozornenie na porušenie zákona vysielateľovi MARTICO, s.r.o. (programová služba MARTICO INFO) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania z dní 18. a 25. 9. 2017;
uložila sankciu – upozornenie na porušenie zákona vysielateľovi Marián Dokupil - Doko Media (programová služba Rádio GO DeeJay) za porušenie § 28c ods. 2 ZVR, ku ktorému došlo tým, že neposkytol Rade v stanovenej lehote údaje potrebné na kontrolu plnenia povinností súvisiacich s vysielaním slovenských hudobných diel,
začala správne konanie voči vysielateľovi RADIO ONE ROCK, s.r.o.(programová služba Radio One Rock) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 107,2 MHz Martin na účely, na ktoré mu bola pridelená;
začala správne konanie voči vysielateľovi RADIO ONE, s.r.o. (programová služba Radio One) vo veci možného porušenia § 68 ods. 7 písm. a) ZVR z dôvodu možného nevyužívania frekvencie 89,7 MHz Zvolen na účely, na ktoré mu bola pridelená;
začala správne konanie voči vysielateľovi GES Slovakia, s.r.o. (programová služba Rádio Anténa Rock) vo veci možného porušenia § 20 ods. 4 ZVR (ochrana maloletých - JSO) v súvislosti s tým, že dňa 25. 1 .2018 o cca 6:00 hod. odvysielal program Ranný blok s Tomaggiom a o cca 10:03 hod. program Rock Music Nonsop, v rámci ktorých odzneli informácie týkajúce sa témy označenej ako „Bizarné predmety, ktoré lekári vytiahli z pohlavných orgánov“;
začala správne konanie voči vysielateľovi GES Slovakia, s.r.o. (programová služba Rádio Anténa Rock) vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania zo dňa 31. 1. 2018;
začala správne konanie voči vysielateľovi MARKÍZA – SLOVAKIA? spol. s r.o. (programová služba TV MARKÍZA) vo veci možného porušenia § 32 ods. 4 písm. a) ZVR (čestnosť a slušnosť reklamy a telenákupu) v súvislosti s vysielaním upútavky na program Kuchyňa dňa 17. 2. 2018;
Všetky uznesenia prijaté dňa 18. 4. 2018 budú zverejnené v zápisnici zo zasadnutia na webovej stránke Rady.